Da unge statsløse i perioden mellem 1991 til 2007 fik afslag på deres statsborgerskabsansøgninger, var det »klart i strid med Danmarks folkeretlige forpligtelser«.

Sådan lyder en af konklusionerne i Statsløsekommissionens beretning, der netop er udkommet. Kommissionen konkluderer desuden, at to embedsmænd har begået forseelser mellem 2008 og 2010 af en sådan grovhed, at der er grundlag for, at de drages til ansvar.

Integrationsminister Inger Støjberg (V) har på baggrund af konklusionerne valgt at fritage de to embedsmænd fra tjeneste.